– Дала дуьненчу даьхначу сифатех лакхара сифаташ шеначохь гулдинарг ву иза. Цул хаза цхьа а вац. Цул ч1ог1а Делах кхоьруш цхьа а вац. Цо санна Дела хьехийна цхьа а вац. Цул майра хилларг а цхьа а вац. Цул ийман долуш цхьа а вац. Элча (Делера салам-маршалла хуьлда цунна) и ву-кха иза тахана вай вовшахкхетар бахьана хилларг. Тахана вай, Аллах1-Дела теш а волуш, Делан маликаш теш а долуш, Делан пайхамарш теш а болуш, Делан эвлаяаш теш а болуш, вай вовше теш а долуш, вай олу-кх – Хьо дукха веза тхуна, тхайн синойл а, дог1мел а, дегнел а, доьзалел а. Везачу Дала бакъо толайойла вайна.